
TA romiseram jampridem me ad 
j Te , Amicorum Optime, hi- 

floriam quamdam fcripturum de 
Viro , qui per o&o vel decem 
1 ante obitum dies Urinam reddiderat 
. cum fedimento pulchre caeruleo , quod 
' Cyaneum illum Veterum colorem, feuBe- 
rolinenfe Recentiorum referebat; quod 
& Tibi , & aliis fingulare admodum , 

& plane inauditum vifum fuerat: nunc 
fidem datam libero , & in primis mor- 
bi hifloriam praemitto. Vir ifte fexage- 
narius erat , oc boni temperamenti j Do- 
minicus Paulluccius vocabatur , qui Ther- 
i mopolii Tabernae erat prsefe£lus . Is a 
duobus annis dyfuria laborare coeperat , 
ut calculum in Vefica ge flare mentire- 
tur . Diluentibus potionibus, & demul- - 
centibus ex feminibus Melonum , Sc ex 
Arabico Gummi curabam, ut urinae acri- 
monia , & flillicidium minueretur, ut 
reipfa imminuta funt haec omnia . Ve- 
rum elapfo vere, quum gravibus animi 
perturbationibus confliftaretur incidit 
in morbum ex animi moerore, cum fe- 
bri , quae ex pulfu & calore magna non 
apparebat ; at infignis erat in aegro lin- 
guae & faucium ariditas , fortafle quia 
i aeger , licet a me invitatus , parce ad- 
modum bibebat. Inappetentia in eo erat 
* fumma , 8c ad fomnum erat pronus . 

•4 Planci Epiflola . . 

Poft tertiam a decubitu diem reddere 
coepit cum urinis fedimentum pulchri 
coloris cjerulei, veluti Cyanei illius Ve- 
terum, quod Ultramarinum vocant, feu 
veluti Coerulei Berolinenfis , ut dixi, 
quod ego mane per tres dies collegi in 
chartulis, & ad folem exficcavi j deinde 
per alios tres dies urina univerla, quam 
no&u reddebat, in qua potiflimum ledi- * 
mentum hoc caeruleum cernebatur, cu- 
ravi ut ad me deferretur , quae fubvi- j 
ridis apparebat cum infigni Spiritus Sa- 
lis Hammoniaci graveolentia. Perchar- I 
tam bibulam urinam hanc trajiciebam, 1 
& in charta fedimentum remanebat , * 

quod exficcatum pulvifculum referebat < 
aerugini Maflilienfi per quam fimilem . 1 

Ultimis tribus diebus ante mortem aegri j 
urina colligi amplius nequibat , quia 
aeger viribus pene deftitutus eam gut- 
tatim in leftulo reddebat ; led urina ‘ 
tunc infigni colore caeruleo lintea infi- 1 
ciebat : tandem aeger inedia, feu vo- 1 
luntacia abftinentia cibi, potus & me- 1 
dicamentorum omnium a. d. xi. Kal. < 
Junias obiit . Sequenti die ejus cadaver 
a nobis dilfeftuni fuit, cujus dorfum ex- 1 
trinfecus valde lividum apparuit, & in < 
facie ejus puftulae erant variae , ut in j 
gutta rofacea , quae aliquot diebus ante 
mortem apparere coeperunt. Vefica erit ‘ 
▼alde crafia cum plicis variis , ut funt 1 
in ventriculo , & cum variis illis her- 

niis a celebri Morgagno defcriptis . Ve- 
ficx Sphin&er valde anguftus apparuit, 
Uretheres tamen valde dilatati cerne- 
bantur, ut inteftina Agni referrent, & 
inflati, atque exficcati una cum portio- 
ne Veficx , in primo eorum in Vefica 
ingrefiu , valvulam femilunarem , feu 
conniventem oftendebant , ut funt val- 
vulae hujus generis in Inteftino Colo, & 
in Canali veficx felleae . Poit hanc valvu- 
lam canaliculus intra tunicas Veficae 
progrediebatur . Qu«Efivi proximis die- 
bus in alio Cadavere Uretheres ejus in- 
flando cum portione Veficae , exficcan- 
doque , at valvulam hanc adeffe non 
inveni ; quare inconflans res haec val- 
vula ad initium Veficae dicenda, & pro 
lufu naturae potius ell habenda . Intra 
Veficam erat portio urinx, fied aquea , 
& fine fedimento illo cxruleo .* Renes 
erant flaccidi, fed fani, nullumque ve- 
ftigium in iis fedimenti illius caerulei 
apparebat , neque arenulx cujufieumque 
coloris, uti neque in Vefica . Inteltina, 
Ventriculus , Pulmo fubnigra omnia ap- 
paruerunt , gangrxna enim erant infe- 
ra . In Larynge ventriculi illi Galeni, 
& Morgagni parvi , & angufti cerne- 
bantur i non enim voce magna , fed exi- 
li gaudebat Vir ifte . Cetera vilcera in 
naturali (latu erant. 

Igitur quod rarum in hac Hiftoria vi- 
detur, eft midlus ille cxruleus , feu , ut 

melius dicam, eft fedimentuin illud cae- 
ruleum in Uripis per o£lo , vel decem 
ante mortem dies, & praefertim in ul- 
timis diebus, quod lintea omnia colore 
ifto inficiebat. Quum cafufifte de Urina 
ifta caerulea per urbem noftram vulga- 
retur, retulit mihi mulier fexagenaria, 
fe viginti abhinc annis , quae tunc fa- 
mulatum nobili Matronae hujus urbis 
praebebat, & ornatrix ejus erat, quum 
ruri una cum Domina verno tempore 
edet , & ouibufdam affe&ionibus hyfte- 
ricis ibi laboraret ex menfium paucita- 
te, & jufcula alterata ex herbis Tume- 
ret, & quum alvum haberer adftri&am, 
fuafu famuli cujufdam contubernalis fui 
Pilulam Novellari* fumfit, quam Loyo- 
litae difpenfare folent, quae Ciceris erat 
magnitudine ; ex hac Pilula fatta eft 
mulieri purgatio multa , feu hyperca- 
tharfis , ut Medici loquuntur , & de- 
inde lequentibus diebus reddere ccepit 
in Urinis ledimentum caeruleum, quod 
matulas omnes in fundo , & ad late- 
ra ita inficiebat , ut detergi nulla vi 
poffent. Hoc per tres, vel quatuor dies 
accidit , deinde effe&us ifte ceffavit . 
At Urinae numquam caeruleae apparue- 
runt , uti non apparebant tales in aegro 
noftro, fed caeruleus color tantum erat 
in fundo vafis , feu in fedimento Uri- 
carum . 

iflo caeruleo exquirere , non ita facile 
efl . Praeter enim cafum Viri hujus no- 
flri , & praeter illum mulieris itidem 
noftrae , rem fimilem , rreque videre , 
neque legere unquam mihi contigit . 
Aauarius ultimus inter <3raecos Medi- 
cos eruditos, qui Traflatus varios, & 
> peculiares, fatis diligentes quidem, ut 
tempora ejus ferebant, de Urinis, ea- 
rumque fignis , cauflis , & differentiis 
fcripfit, variis in locis Urinam venetam 
memorat, & venetum in Urinis colorem, 
& inter ligna lethalia plerumque ponit; 
peflimum enim efl apud ipfum niger in 
Urinis color, quippe qui a Melancholia , 
five ab atra bile fufa , ut ait, originem 
ducat , & colori atro proximus efl ve- 
netus ifle, feu caeruleus eoior. Ait ta- 
men Urinam venetam malam noneffe, 
fi a pharmaco quodam affiimto proce- 
dat, & non a vi morbi, narratque ca- 
fum Servi fui , qui potionem quamdam 
ex Trochifco quodam amaro cum aqua 
fervida ex Oxymelle fumferat loco aegri 
cujufdam morofi , : qui eam fumere no- 
luit ; deinde Puer ille A&uarii pedibus 
triginta fladia confecit > 8c poflea Uri- 
nam mingere primo nigram, deinde c®- 
ruleam, iummo cum timore Pueri illius, 
& magna cum Heri admiratione , qai 
tamen memor potionis illios, jufTit eum 
bono animo efle, ut revera nil mali ac- 
cidit Puero illi , nam paullopofl omni 

morbo, & timore liber evafit. At Aftua- 
rius nullam aliam Hiftoriam de Urina 
veneta, feu caerulea, refert. Quare cre- 
dibile eft praeter illam Pueri fui nullam 
aliam vidifle , & doftrinam illam de 
malignitate, & de innocentia Urinae ve- 
netae a fcientia tunc pervulgata Galeni- 
«orum de q uatuor humoribus fumfifle, 
non a folida ratione , Sc ab experi- 
mentis . Praeterea non dicit ex quibus 
potiflimum rebus conflatus eflet Paftillus 
ille amarus, quem admixtum cum aqua 
fervida, & Oxymellite propinandum ex- 
hibuerat /Egro cuidam morofo, & deli- 
cato, qui, quum Tumere noluiflet, ejus 
loco funvflt Puer Tuus , qui deinde pera- 
gratis trigiuta liadiis, Urinam prius ni- 
gram , deinde venetam mingere coepit. 
Si enim narraflet ex quibus rebus cotn- 
pofitus fuiffet Paftillus ille , fortafte mo- 
do nofceremus , quomodo ex alfumtione 
alicujus rei Urina interdum fiat vene- 
ta , feu caerulea . Multa funt quidem , 
quae naturalem Urinae colorem, & odo- 
rem depravant. Videmus enim aflumto 
Rhabar&aro colore flavo tingi Urinam, 
& aftumtaCaffia , tingi vineo, & Opun- 
tia: fruftus comefi fanguineum colorem 
Urinae conciliant. Sic Terebinthina, Ve- 
neta, & Cypria, & generatim Refinofa 
omnia, fi BaKamum de Copaibe exci- 
pias, ut & mala Medica comefa gratum 
Violarum odorem Urinis conciliant i 
t at 

•at Afparagi ingratiflimum . Fortaffe irt 
Trochifco illo amaro Attuarii bafis erae 
Colocynthis, feu erat Trochifcusille vul- 
garis de Colocynthide, qui Arabico no- 
mine de Alhandal vocatur. Colocynthis 
enim amarillima res eft , & valde pur- 
gans. Fortaffe & Pilularum deNovella- 
ria bafis eft ipfa Colocynthis ; funt enim 
amarae & ipfte, & infigniter purgantes. 
Ex analyfi enim earum inventum eft 
Bdellium in iis adeffe, & Crocum, & 
nefeio quid amarum , quod Aloen , feu 
melius , quod Colocynthida referat . 
■Trochifci quidem de Alhandal , feu de 
Colocynthide aMefue cum Arabico Gum- 
mi, cum Tragacantha, & cum Bdellio 
parantur. Ex amarore igitur Colocynthi- 
dos , & ex falibus fuis vellicantibus , 
pungentibufque prodiifle Urinam illam 
venetam in Attuarii Puero, & in Mu- 
liere noftra credendum . At quomodo 
* prodierit item in aegro noftro , qui mor- 
tem obiit, ignoramus. Fortaffe luafu ali- 
cujus Amici antequam lettum peteret , 
fumferat & ipfe Pilulas illas Novella- 
riae, ut liberaretur ex anxietate, quam 
ex animi moerore in fe experiebatur, ut 
folent Viri hypochondriacis morbis ten- 
tati , qui purgari frequenter amant . 
FortafTe & ex hypercatharfi orta eft in 
Viro noftro magna illa linguae, & fau- 
cium ariditas , & deinde fubfequutus eft 
mittus ille caeruleus, ut contigit tnulie- 

ri alteri noftrae adhuc viventi , & quum 
clam fumfiffet pharmacum illud, noluit 
fortaffe id allidentibus , & Medico re- 
velare , ar majori deinde animi angore 
correptus , inedia perire maluit . Verum 
quicquid hoc fit, femper res admodum 
rara eft mittus ille caeruleus , quum 
tres cafus tantum in Hiftoriis Medico- 
rum narrentur , Attuarii nempe illius , 
& duo noftri . Quare remanet femper 
adhuc diligenter inquirendum, quomodo 
Urina, vel natura , vel medicamento- 
rum vi caerulea fiat , quod fortalfe no 
vis Obfervationibus, & experimentis pa- 
lam fiet. Haec habui, Amicorum Opti- 
me, quae, ut receperam, ad te fcribe- 
rem de Urina illa veneta, feu caerulea, 
vel ut melius dicam, de Urina cum fe- 
dimento pulchre caeruleo, quae tu com- 
municare poteris cum Amicis noftris, & 
fententiam illorum exquirere, quam po- 
flea ad me fcribas velim. Vale. Datis 
Arimino a. d. vui. Kal. MartiasAnno 
claloccLv/a Chrifti Nativitate. 

